Мартина Вачкова
Мартина Григорова Вачкова е българска актриса и телевизионна водеща.

Ранен живот 
Тя е родена през 1959 г. в София. Дъщеря е на българския актьор Григор Вачков и Силвия Вачкова. Има дъщеря на име Рада.

Завършва Техникум по фотография (1978), а после актьорско майсторство при проф. Николай Люцканов и Маргарита Младенова във ВИТИЗ „Кръстю Сарафов“ (1978 – 1982).

Кариера 
Работи в Драматично-куклен театър „Константин Величков“ Пазарджик (1982 – 1985) и Сатиричен театър „Алеко Константинов“ София от 1985 г. На свободна практика участва в постановки на Народния театър и Театрална работилница „Сфумато“ от 1992 г.

Член е на САБ. Придобива известност през 90-те години в телевизионните предавания „Ку-ку“ и „Каналето“. Води сутрешно телевизионно предаване по Канал 1 – „Защо не! с Марта Вачкова“, по-късно преименувано на „Жените“.

От 2011 до 2015 г. е водеща на предаването по БНТ, „Апартаментът“.

Театрални роли 
 „Слуга на двама господари“ – Смералдина
 „Грехът Куцар“
 „Как писар Тричко не се ожени за царкиня Кита с китка накитена“ – Кита
 „Сирано дьо Бержерак“
 „Тартюф“
 „Албена“
 „Лъжци по неволя“ – Гроня

Телевизионен театър 
 „Зелен таралеж“ (1996) (Йордан Радичков) – мюзикъл
  „С чужди – драг, вкъщи – враг“ (1985) (по Иван Вазов, реж. Павел Павлов)

Награди 
 Награда за най-добра актриса за ролята на Марта във филма „За кого служи хлябът“ на международния кинофестивал European Film Festival (Mainstream & Underground) в Москва 2016.
 Награда Лайфстайл за най-харесван артист в български сериал за „Откраднат живот“ 2016./Аскеер 2022

Филмография

Източници

Външни препратки 

  

Български актьори и актриси
Български театрални актьори и актриси
Деца актьори
Български телевизионни водещи
Родени в София